โซ จี-ซ็อบ

โซ จี-ซ็อบ (MR=So Chisŏp; เกิด 4 พฤศจิกายน ค.ศ. 1977) เป็นนักแสดงและแร็ปเปอร์ชาวเกาหลีใต้ มีชื่อเสียงโด่งดังจากละครซีรีส์เกาหลีเรื่อง I'm Sorry, I Love You (ขอโทษครับ...ผมรักคุณ) 

**ประวัติ**
โซ จี-ซ็อบ เกิดเมื่อวันที่ 4 พฤศจิกายน ปี ค.ศ. 1977 ที่โซล ก่อนที่จะมาเป็นนักแสดงชื่อดังอย่างทุกวันนี้ โซ จี-ซ็อบ เริ่มต้นตามความฝันของตัวเองโดยเริ่มจากสิ่งที่ใกล้ตัว ในช่วงวัยเด็กเขาชอบว่ายน้ำมาก ๆ และกีฬาชนิดนี้นี่เองที่เขารู้สึกผูกพันกับมันมากเป็นพิเศษ โซ จี-ซ็อบ เริ่มต้นตามฝันของตัวเองด้วยการเป็นนักกีฬาว่ายน้ำจนได้รับการยอมรับในระดับประเทศ ในช่วงที่เขาเรียนอยู่มหาวิทยาลัย โซ จี-ซ็อบ ก็ใช้เวลาว่างในการเป็นครูสอนว่ายน้ำให้กับเด็ก ๆ หลังจากจบมหาวิทยาลัยเขาเริ่มเข้าวงการในปี 1995 จากการประกวดนายแบบ STORM Model จนเข้าตาแมวมองติดต่อให้เขามารับงานละคร หลังจากนั้นมา โซ จี-ซ็อบ ก็มีงานละครตามออกมามากมาย เขาเริ่มงานแสดงเรื่องแรกในปี 1996 จากละครแนวซิทคอมเรื่อง 3 Man 3 Woman หลังจากนั้นเขาก็มีงานละครในบทสมทบตามออกมาเรื่อย ๆ ดังนี้ต่อไปนี้ Model (1997) , Oh Happy Day (1997) , Hate or like (2000) , Miss Hiphop Mister Rock (2000) TV Movie, Good Good (2000) , Because of You (2000) และ Cheers for Women (2000)
ในปี 2001 โซ จี-ซ็อบ เริ่มเป็นที่รู้จักมากยิ่งขึ้นเขาเริ่มต้นงานแสดงในปีนี้ด้วยละครเรื่อง Long Way ที่ออกฉายในช่วงวันปีใหม่ ต่อจากนั้นเขาก็แจ้งเกิดจนโด่งดังแบบสุด ๆ จากละครเรื่อง Sweet Propose ในบทบาทของ ฮี มุน หนุ่มนักธุรกิจเจ้าของร้านอาหารชื่อดัง และปิดท้ายผลงานแสดงในปีนี้ด้วยละครที่เขาได้แสดงกับเพื่อนซี้อย่าง ซง ซึงฮอน ในละครเรื่อง Law Firm ที่ว่าด้วยเรื่องราวของชีวิตที่ต้องแข่งขันกับเวลาของอาชีพทนายความ
ปี 2002 โซ จี-ซ็อบ กลับมาพร้อมกับละครแนวตลกสุดน่ารักเรื่อง We Are Dating Now โดยเขาได้ร่วมแสดงคู่กับ แช ริม นางเอกจากละครเรื่อง All About Eve ในละครเรื่องนี้ โซ จี-ซ็อบ รับบทเป็น กึล อิน ชายหนุ่มที่แอบตกหลุมรักกับเพื่อนสาว โดยที่เธอไม่เคยรู้ความในใจของเขาเลยแม้แต่น้อยนิด หลังจากนั้น โซ จี-ซ็อบ ก็มีงานภาพยนตร์เป็นครั้งแรกจากเรื่อง Can't Live without Robbery โดยเขาได้รับบทเป็นโปรแกรมเมอร์หนุ่มที่ประสบความสำเร็จในหน้าที่การงาน ที่เบื่อหน่ายกับชีวิตประจำวันด้วยการหาอะไรตื่นเต้นทำอย่างเช่นการปลอมเป็นโจรปล้นบ้านคนอื่นในเวลากลางคืน ปลายปีเดียวกัน โซ จี-ซ็อบ กลับมาพร้อมกับละครสุดฮิตเรื่อง Glass Shoes โดยในละครเรื่องนี้เขาได้ร่วมแสดงกับ คิม ฮย็อนจู ผลจากความฮิตของละครทำให้มีข่าวกุ๊กกิ๊กเกี่ยวกับพระนางของละครเรื่องนี้ออกมาอย่างต่อเนื่องแม้ว่าละครจะฉายจบไปนานแล้วก็ตาม
ปี 2003 โซ จี-ซ็อบ พลิกบทบาทการแสดงครั้งสำคัญในละครแนวแฟนซีกำลังภายในย้อนยุคเรื่อง Thousand Year Love ร่วมกับ ซอง ยูริ และ คิม นัมจิน ในละครเรื่องนี้ โซ จี-ซ็อบ รับบทเป็นองครักษ์หนุ่มผู้พิทักษ์ภัยอันตรายให้กับเจ้าหญิง บู ยอจู (รับบทโดย ซอง ยูริ) แต่หลังจากเกิดอุบัติเหตุทำให้เขาและเจ้าหญิงต้องข้ามเวลาผ่านมิติมาในยุคปัจจุบันเพื่อพิสูจน์รักแท้ที่เขามีให้ต่อเจ้าหญิง
ปี 2004 โซ จี-ซ็อบ กลับมาพร้อมกับละครสุดฮิตเรื่อง What happened in Bali ซึ่งเขาได้ร่วมแสดงกับ ฮา จิวอน และ โจ อินซอง ในละครเรื่องนี้เขารับบทเป็น คัง อินวุค ชายหนุ่มที่มีบุคลิกเงียบ เยือกเย็นและซับซ้อน ผู้ซึ่งมีอดีตฝังใจกับคนรักเก่าที่ทิ้งเขาไปเมื่ออดีต และในปีเดียวกัน โซ จี-ซ็อบ ได้เล่นละครเรื่อง I'm Sorry, I Love You ร่วมกับ อิม ซูจอง ในละครเรื่องนี้เขารับบทเป็น ชา โมฮุค ชายหนุ่มที่ถูกแม่ทอดทิ้งไปตั้งแต่ยังเล็ก ต่อมาเขาได้รับการอุปการะเลี้ยงดูจากครอบครัวชาวออสเตเรีย และต้องการที่จะล้างแค้นแม่แท้ ๆ ของตัวเอง เนื่องจากเข้าใจว่าแม่ทิ้งเขาเพราะต้องการหนีไปอยู่อย่างสุขสบายกับน้องชายของเขา จากการที่เขาได้เล่นละครเรื่องนี้ ทำให้เขาได้รับรางวัลถึง 4 รางวัลจากงาน KBS Acting Award 2004 โดยเขาได้รับรางวัล Excellence Award, Best Couple Award (ร่วมกับ อิม ซูจอง) , Popularity Award และ Netizen Award

**ชีวิตส่วนตัว**
โซ จี-ซ็อบ มีส่วนสูง 182 เซนติเมตร น้ำหนัก 70 กิโลกรัม กรุ๊ปเลือด O มีเพื่อนสนิทในวงการอยู่ 2 คน ได้แก่ ซง ซึง-ฮ็อน และ ปาร์ค ยงฮา ในวันที่ 7 เมษายน พ.ศ. 2563 โซ จี-ซ็อบได้เข้าวิวาห์กับนักข่าวสาว ชื่อว่า โจ อึนจอง ซึ่งเป็นแฟนสาวของเขา ทั้งคู่คบกันตั้งแต่ในเดือนพฤษภาคม พ.ศ. 2562 ก่อนที่จะหมั้นในเดือนธันวาคม พ.ศ. 2562 ในปีเดียวกัน

**ผลงาน**

**ละคร**
 Doctor Laywer (2022)- Terius behind me (2018)- Oh My Venus (KBS 2015)   Oh My Venus ไม่อ้วนเอาเท่าไร
*One Sunny day (Line TV 2014)- The Master’s Sun (2013) (SBS, 2013)   รักป่วน วิญญาณหลอน- Ghost (2012) (SBS, 2012)- Road Number One (MBC, 2010)- Cain and Abel (SBS, 2009)- U-Turn (OCN, 2008)- I'm Sorry, I Love You (KBS2, 2004)- What Happened in Bali (SBS, 2004)- Thousand Years of Love (SBS, 2003)- Glass Slippers (SBS, 2002)- We Are Dating Now (SBS, 2002)- Law Firm (SBS, 2001)- Delicious Proposal (MBC, 2001)- Cheers for the Women (SBS, 2000)- Joa Joa (SBS, 2000)- Wang Rung's Land (SBS, 2000)- Love Story (SBS, 1999)- Three Guys and Three Girls (MBC, 1998) cameo- Oh Happy Day (KBS, 1997)- Model (SBS, 1997)

**ภาพยนตร์**
 Be with you (2018)- The Battleship Island (2017)- A Company Man (2012)- Always / Only You (2011)- Sophie's Revenge (2009)- Kitaro and the Millennium Curse (2008)- Movie is Movie / Rought Cut (2008)- A Destiny (2007)- Can't Live Without Robbery (2002)

**เพลง**
Are You With Me? feat.CHANGMO
*18 years feat. Saetbyul- Pick Up Line- That Day A Year Ago (So Ji Sub & Bobby Kim)- Corona Borealis feat. Soprano Han Kyung Mi- Such A Story- Field Trip- Eraser feat. Mellow- Ruler feat. Takers- 6PM... Ground
*소지섭  feat. 샛별
*Boy Go feat. Soul Dive

**รางวัลที่ได้รับ**
 2009 SBS Drama Awards: Top Ten Stars Award (Cain and Abel)- 2009 SBS Drama Awards: Top Excellence Award - Actor (Cain and Abel)- 2009 45th Baeksang Arts Awards: Best New Actor Award ("Rough Cut")- 2008 29th Blue Dragon Film Awards: Best New Actor Award ("Rough Cut")- 2005 41st Baeksang Arts Awards: Best TV Actor Award (I'm Sorry, I Love You)- 2004 KBS Drama Awards: Excellence Award - Actor (I'm Sorry, I Love You)- 2004 KBS Drama Awards: Best Couple Award with Im Soo Jung (I'm Sorry, I Love You)- 2004 KBS Drama Awards: Popularity Award (I'm Sorry, I Love You)- 2004 KBS Drama Awards: Netizen Award (I'm Sorry, I Love You)- 2004 40th Baeksang Arts Awards: Popularity Award (What Happened in Bali)- 2003 SBS Drama Awards: Excellence Award - Actor (Thousand Years of Love)- 2003 SBS Drama Awards: Top Ten Stars Award (Thousand Years of Love)- 2000 SBS Drama Awards: Best New Actor Award (Joa Joa and Cheers for the Women)

**อ้างอิง**
 "So Ji-sub - Wikipedia"So Ji-sub Profile-  "So Ji Sub | โซจีซบ" date=2013-01-26 ประวัติ โซ จี-ซ็อบ- So Ji Sub-BLike.net
หมวดหมู่:นักแสดงเกาหลีใต้
หมวดหมู่:นายแบบเกาหลีใต้
หมวดหมู่:บุคคลจากโซล
หมวดหมู่:ผู้ได้รับรางวัลบลูดรากอนฟิล์ม สาขานักแสดงชายหน้าใหม่ยอดเยี่ยม
หมวดหมู่:นักแสดงชายจากโซล